# Az Európai Unió C 400A/2021

| | ISSN 1977-0979 |
| --- | --- |
| Az Európai Unió
  Hivatalos Lapja | C 400A |
| | |
| Magyar nyelvű kiadás | Tájékoztatások és közlemények | 64. évfolyam2021. október 4. |

ISSN 1977-0979

Az Európai Unió

Hivatalos Lapja

C 400A

Magyar nyelvű kiadás

Tájékoztatások és közlemények

64. évfolyam2021. október 4.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Számvevőszék |
| 2021/C 400 A/01 | Pályázati felhívás – Szakmai program pályakezdő számvevők számára a pénzügy területén – Ideiglenes alkalmazott (AD 6 besorolási fokozat) | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Számvevőszék

2021/C 400 A/01

Pályázati felhívás – Szakmai program pályakezdő számvevők számára a pénzügy területén – Ideiglenes alkalmazott (AD 6 besorolási fokozat)

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Számvevőszék

| 2021.10.4. | HU | Az Európai Unió Hivatalos Lapja | CA 400/1 |
| --- | --- | --- | --- |

2021.10.4.

HU

Az Európai Unió Hivatalos Lapja

CA 400/1

---

PÁLYÁZATI FELHÍVÁS

Szakmai program pályakezdő számvevők számára a pénzügy területén

Ideiglenes alkalmazott (AD 6 besorolási fokozat)

(2021/C 400 A/01)

MAGUNKRÓL

Az 1975-ben létrehozott Európai Számvevőszék az Európai Unió külső ellenőre, az Unió hét intézményének egyike. Székhelyünk Luxembourgban van, és mintegy 900 ellenőrző, támogató és adminisztratív alkalmazottat foglalkoztatunk az Európai Unió minden országából.

A Számvevőszék 27 tagú kollektív testületként látja el feladatait, amelybe minden uniós tagállam egy-egy tagot delegál. Számvevőink azt ellenőrzik, hogy az Unió megbízhatóan vezeti-e könyvelését, helyesen alkalmazza-e pénzügyi szabályait, valamint hogy az uniós szakpolitikák és programok elérik-e kitűzött céljaikat és megfelelő értékarányosságot biztosítanak-e.

Munkánk révén elősegítjük az uniós pénzgazdálkodás javítását, valamint előmozdítjuk az elszámoltathatóságot és az átláthatóságot. Felhívjuk a figyelmet a kockázatokra, bizonyosságot nyújtunk, jelezzük a hiányosságokat és a sikereket, és iránymutatással segítjük az uniós döntéshozók és jogalkotók munkáját. Észrevételeinket és ajánlásainkat bemutatjuk az Európai Parlamentnek, az Európai Unió Tanácsának, a nemzeti kormányoknak és parlamenteknek, valamint a szélesebb nyilvánosságnak.

A Számvevőszék tíz ellenőrzési és igazgatási igazgatóságból áll, amelyek rugalmas feladatalapú munkacsoportokkal működnek. Az ellenőrzési igazgatóságok különböző szakpolitikai területekkel foglalkoznak, amelyekhez a munkaprogramból eredő prioritásoknak megfelelően rendelik hozzá az alkalmazottakat. Ellenőrzési munkánk fontos sarokköve a tudásmenedzsment és a megfelelő szakértelem kifejlesztése, és ennek kapcsán számos utazásra is sor kerül az uniós tagállamokba és világszerte más országokba. A Számvevőszék ösztönző, szakmai fejlődési lehetőségekben bővelkedő tanulási környezetet kínál.

MIT AJÁNLUNK?

A Számvevőszék olyan határozott idejű munkaszerződést kínáló szakmai programot indít pályakezdő számvevők számára, amelynek célja, hogy elősegítse a fiatal szakemberek foglalkoztatását és vonzó lehetőségeket kínáljon a tehetséges friss diplomások számára. A program egyedülálló szakmai fejlődési lehetőséget, értékes munkatapasztalatot, valamint az uniós pénzügyekbe és szakpolitikákba, illetve a Számvevőszék feladataiba történő betekintést nyújt a résztvevőknek.

Úgy határoztunk, hogy tartaléklistát hozunk létre számvevők számára, akik a megnyíló álláshelyek és a működési igények függvényében ideiglenes alkalmazottként kaphatnak állást intézményünknél.

Az Unió egyéb alkalmazottaira vonatkozó alkalmazási feltételek (1) 2b. cikke értelmében a számvevők felvétele egy négyéves, legfeljebb egy alkalommal, további két évre megújítható időszakra történik. A kezdeti szerződés kilenc hónapos próbaidőhöz van kötve.

Az újonnan alkalmazandó számvevők integrációs programban fognak részt venni, amely szakmai képzésből és az ellenőrző csoportokban eltöltött szakmai gyakorlatból áll.

Az AD6 besorolási fokozat első fizetési fokozatában a havi alapfizetés jelenleg 5 563,58 EUR.

Az uniós adó hatálya alá eső és a tagállami adókötelezettség alól mentességet élvező alapfizetéshez az Alkalmazási Feltételekben előírt feltételek alapján, illetve az egyéni körülményektől és a háztartás összetételétől függően hozzáadódhatnak bizonyos juttatások.

Az ezen juttatások kiszámítását szabályozó rendelkezéseket az egyéb alkalmazottakra vonatkozó alkalmazási feltételek tartalmazzák.

Az uniós intézményeknek saját nyugdíj- és egészségbiztosítási rendszerük van, amely az alkalmazottak béréből közvetlenül levont járulékokon alapul.

Az alkalmazottak gyermekei ingyenesen iratkozhatnak be az Európai Iskolákba.

KIT KERESÜNK?

1.   Jogi követelmények

Az egyéb alkalmazottakra vonatkozó alkalmazási feltételek 12. cikkének (2) bekezdése értelmében a pályázónak a pályázata benyújtásának időpontjában a következő feltételeknek kell eleget tennie:

| — | az Európai Unió valamely tagállamának állampolgára, |
| --- | --- |

—

az Európai Unió valamely tagállamának állampolgára,

| — | állampolgári jogait korlátozás nélkül gyakorolhatja, |
| --- | --- |

—

állampolgári jogait korlátozás nélkül gyakorolhatja,

| — | a katonai szolgálat teljesítésével kapcsolatos jogszabályok tekintetében kötelezettségeinek eleget tett, |
| --- | --- |

—

a katonai szolgálat teljesítésével kapcsolatos jogszabályok tekintetében kötelezettségeinek eleget tett,

| — | megfelel a betöltendő munkakör ellátásához szükséges erkölcsi követelményeknek. |
| --- | --- |

—

megfelel a betöltendő munkakör ellátásához szükséges erkölcsi követelményeknek.

2.   Képesítés

Az egyéb alkalmazottakra vonatkozó alkalmazási feltételek 10. cikkének (1) bekezdése értelmében:

| i. | oklevéllel igazolt, a pályázat benyújtási határidejénél legfeljebb hat évvel korábban szerzett, legalább hároméves befejezett felsőoktatási tanulmányoknak megfelelő végzettség; |
| --- | --- |

i.

oklevéllel igazolt, a pályázat benyújtási határidejénél legfeljebb hat évvel korábban szerzett, legalább hároméves befejezett felsőoktatási tanulmányoknak megfelelő végzettség;

| ii. | amennyiben a szolgálat érdekei ezt indokolják, a pályázat benyújtási határidejénél legfeljebb hat évvel korábban elvégzett, azonos szintű szakmai képzés. |
| --- | --- |

ii.

amennyiben a szolgálat érdekei ezt indokolják, a pályázat benyújtási határidejénél legfeljebb hat évvel korábban elvégzett, azonos szintű szakmai képzés.

A fentieken túlmenően a pályázónak rendelkeznie kell a következők egyikével:

| — | mesterfokozat az ellenőrzés, a számvitel, a statisztika, a matematika, a vállalatigazgatás, a pénzügyek vagy a közgazdaságtan területén, |
| --- | --- |

—

mesterfokozat az ellenőrzés, a számvitel, a statisztika, a matematika, a vállalatigazgatás, a pénzügyek vagy a közgazdaságtan területén,

| — | könyvvizsgálat vagy számvitel területén szerzett szakmai képesítés (ACCA, CIA stb.). |
| --- | --- |

—

könyvvizsgálat vagy számvitel területén szerzett szakmai képesítés (ACCA, CIA stb.).

Felhívjuk a figyelmet arra, hogy kizárólag a (jelenlegi vagy korábbi) uniós tagállamokban szerzett vagy azok által elismert vagy azok hatóságai által kiadott egyenértékűségi hitelesítéssel rendelkező képesítés vehető figyelembe.

3.   Szakmai tapasztalat

Az ellenőrzés területén szerzett legalább két (2) éves szakmai tapasztalat szükséges.

4.   Nyelvtudás

| — | Az Európai Unió egyik hivatalos nyelvének kiváló ismerete (anyanyelvi vagy legalább C2 szintű szövegértési, valamint beszéd- és íráskészség). |
| --- | --- |

—

Az Európai Unió egyik hivatalos nyelvének kiváló ismerete (anyanyelvi vagy legalább C2 szintű szövegértési, valamint beszéd- és íráskészség).

| — | Mivel a Számvevőszék két hivatalos munkanyelve az angol és a francia, szükséges e két nyelv egyikének alapos ismerete (legalább C1 szintű szövegértési, valamint beszéd- és íráskészség). Ha a pályázó anyanyelve angol vagy francia, a Számvevőszék másik munkanyelvének alapos ismerete szükséges (legalább C1 szintű szövegértési, valamint beszéd- és íráskészség). |
| --- | --- |

—

Mivel a Számvevőszék két hivatalos munkanyelve az angol és a francia, szükséges e két nyelv egyikének alapos ismerete (legalább C1 szintű szövegértési, valamint beszéd- és íráskészség). Ha a pályázó anyanyelve angol vagy francia, a Számvevőszék másik munkanyelvének alapos ismerete szükséges (legalább C1 szintű szövegértési, valamint beszéd- és íráskészség).

További nyelvek ismerete előnyt jelent.

Annak megállapításához, hogy milyen szintű a nyelvtudása, kérjük, keresse fel a következő weboldalt:

https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid

5.   Készségek

| — | az információk összegyűjtésére, összesítésére és elemzésére való képesség, |
| --- | --- |

—

az információk összegyűjtésére, összesítésére és elemzésére való képesség,

| — | jó kommunikációs készség, |
| --- | --- |

—

jó kommunikációs készség,

| — | rugalmasság a feladatalapú szervezetben és nemzetközi környezetben való munkavégzéshez, |
| --- | --- |

—

rugalmasság a feladatalapú szervezetben és nemzetközi környezetben való munkavégzéshez,

| — | képesség az önálló és csapatmunkára, beleértve az ellenőrző látogatásokra való utazást is, |
| --- | --- |

—

képesség az önálló és csapatmunkára, beleértve az ellenőrző látogatásokra való utazást is,

| — | reziliencia és erős motiváció. |
| --- | --- |

—

reziliencia és erős motiváció.

AZ ELJÁRÁS

A pályázatokat a munkaszerződések megkötésére jogosult hatóság (AECCE) által kinevezett kiválasztási bizottság fogja megvizsgálni.

A kiválasztási bizottság összeállítja a fent ismertetett 1–4. alkalmassági kritériumoknak megfelelő pályázók tartaléklistáját.

A lista 2023. december 31-ig lesz érvényes, amely időtartam meghosszabbítható.

Az ellenőrzési igazgatóságok szolgálati igényei alapján kiválasztják a listáról az interjúra behívandó jelölteket. A jelöltek készségeinek és kompetenciáinak értékelése céljából további speciális tesztekre is szükség lehet. E tesztek jellegéről, tartalmáról és időpontjáról kellő időben tájékoztatják valamennyi pályázót.

Az interjúkat és teszteket a kiválasztási bizottság fogja lebonyolítani.

Az interjúkat és teszteket követően a kiválasztási bizottság eljuttatja az AECCE-nek azon jelöltek javasolt listáját, akik megfelelnek az elvégzendő feladatokkal kapcsolatos követelményeknek (azaz a 3–5. alkalmassági kritériumoknak). Az AECCE ezután a szolgálati igények és a nyitott álláshelyek függvényében állásajánlatot tehet egy vagy több, a listán szereplő jelöltnek.

Az AECCE-nek benyújtott jelöltlistára való felvétel semmilyen módon nem keletkeztet a munkaerő-felvételre való jogosultságot.

JELENTKEZÉS

A pályázatok benyújtásának határideje 2021. október 29., (déli) 12.00 óra (közép-európai idő szerint).

A jelentkezést angol vagy francia nyelven, kizárólag az online jelentkezési lapon lehet benyújtani. A jelentkezési lap a Számvevőszék honlapján az „Álláshirdetések” oldalon, a „Meghirdetett álláshelyek” kategóriában megtalálható pályázati felhívás (EN vagy FR) végén található.

https://www.eca.europa.eu/hu/Pages/JobOpportunities.aspx

A pályázathoz csatolni kell a következő dokumentumokat:

| — | motivációs levél (legfeljebb 1 oldal), |
| --- | --- |

—

motivációs levél (legfeljebb 1 oldal),

| — | naprakész, Europass formátumú önéletrajz (legfeljebb 3 oldal) (lásd: http://europass.cedefop.europa.eu). |
| --- | --- |

—

naprakész, Europass formátumú önéletrajz (legfeljebb 3 oldal) (lásd: http://europass.cedefop.europa.eu).

Felhívjuk figyelmét, hogy a pályázat értékelése során kizárólag az önéletrajzban és a motivációs levélben megadott információkat vesszük figyelembe.

A pályázatban feltüntetett adatok jóhiszeműnek és a valóságnak megfelelőnek tekintendők és a pályázóra nézve kötelező jellegűek.

Amennyiben a Számvevőszék szükségesnek ítéli, a pályázóknak kérésre írásbeli bizonyítékkal kell igazolniuk képesítéseiket, szakmai tapasztalatukat és jelenlegi feladatkörüket.

Hogy jelentkezését biztosan sikerüljön időben eljuttatnia hozzánk, nyomatékosan azt tanácsoljuk, hogy ne az utolsó néhány órában próbálja meg benyújtani pályázatát. A tapasztalatok szerint a benyújtási határidőhöz közeledve a rendszer könnyen túlterheltté válhat.

Ha a jelentkezés nem felel meg pontosan az itt meghatározott utasításoknak, elutasításra kerül.

FELVÉTELI POLITIKA

A Számvevőszék – esélyegyenlőségi politikájával és a személyzeti szabályzat 1d. cikkével összhangban – támogatja a sokszínűséget és az esélyegyenlőséget. Az Európai Unió Alapjogi Chartájának 23. cikke értelmében a pályázatok befogadásakor a Számvevőszék semmilyen alapon nem alkalmaz megkülönböztetést, és lépéseket tesz a nők és férfiak közötti egyenlőség biztosítására a munkaerő-felvétel terén. A Számvevőszék külön intézkedésekkel segíti a munka és a családi élet összeegyeztetését.

Ha Ön a kiválasztási eljárásban való részvételhez (valamely fogyatékossága miatt) különleges feltételeket igényel, kérjük, ezt mielőbb jelezze e-mailben az ECA-Selection@eca.europa.eu címen.

ADATVÉDELEM

A Számvevőszék elkötelezte magát, hogy a jelöltek személyes adatainak feldolgozása során úgy jár el, ahogy a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről szóló, 2018. október 23-i (EU) 2018/1725 európai parlamenti és tanácsi rendelet (2) előírja.

Bővebb információt az álláshirdetésekkel kapcsolatos külön adatvédelmi nyilatkozatban talál:

https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_HU.PDF

Az e pályázati felhívásban meghatározott kritériumoknak megfelelő jelöltek nevét tartalmazó listát közzétesszük a Számvevőszék honlapján (intranet és internet). A lista a lejártáig fennmarad weboldalunkon. Felhívjuk figyelmét, hogy joga van kérelmezni, hogy neve ne jelenjen meg a közzétett listán. Erre irányuló kérését az ECA-Selection@eca.europa.eu e-mail címre küldheti el.

FELÜLVIZSGÁLATI KÉRELEM – PANASZTÉTELI ÉS FELLEBBEZÉSI ELJÁRÁSOK – AZ EURÓPAI OMBUDSMANHOZ BENYÚJTOTT PANASZOK

Ha a kiválasztási eljárás bármelyik szakaszában úgy érzi, hogy egy döntés hátrányosan érinti Önt, a következő lehetőségek közül választhat:

I.   A felvételi bizottság határozatának felülvizsgálatára irányuló kérelem

Indokolással ellátott, írásbeli kérelmet nyújthat be a kiválasztási bizottság döntésének felülvizsgálata iránt. Az ilyen kérelmet a határozat közlésétől számított 10 napon belül kell benyújtani az ECA-Recours@eca.europa.eu címre.

II.   Panasztétel

A személyzeti szabályzat 90. cikkének (2) bekezdése értelmében a pályázatát elutasító számvevőszéki határozatról szóló értesítéstől számított három hónapon belül írásbeli panaszt nyújthat be e határozat ellen a következő címen:

| Főtitkár |
| --- |
| Európai Számvevőszék |
| 12, rue Alcide De Gasperi |
| L-1615 Luxembourg |
| LUXEMBURG |

Főtitkár

Európai Számvevőszék

12, rue Alcide De Gasperi

L-1615 Luxembourg

LUXEMBURG

III.   Jogorvoslati kérelem

A személyzeti szabályzat 91. cikke értelmében ha panasza elutasításra kerül, és ez a határozat hátrányosan érinti Önt, fellebbezést nyújthat be az Európai Unió Bíróságához. Az ilyen keresetet a panasz elutasításáról szóló határozat közlésétől számított három hónapon belül ügyvédnek kell benyújtania.

IV.   Az európai ombudsmanhoz intézett panaszok

Ha megítélése szerint pályázatának kezelése során az Európai Számvevőszék hivatali visszásságot követett el, akkor – miután a vita rendezése céljából kapcsolatba lépett a Számvevőszékkel – panaszt nyújthat be az európai ombudsmanhoz. Panaszát írásban, a releváns tények feltárását követő két éven belül kell benyújtania. Az európai ombudsman weboldalán elektronikus panasztételi formanyomtatvány áll rendelkezésére. Az európai ombudsmanhoz benyújtott panasz nem függeszti fel a fent említett fellebbezési határidőket.

---

(1)  https://eur-lex.europa.eu/legal-content/HU/TXT/PDF/?uri=CELEX:01962R0031–20200101

(2)  HL L 295., 2018.11.21., 39. o.

---